CELEX: 32014D0905
Language: sl
Date: 2014-12-11 00:00:00
Title: 2014/905/EU: Izvedbeni sklep Komisije z dne 11. decembra 2014 o odobritvi dajanja na trg kopolimera metil vinil etra in anhidrida maleinske kisline kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2014) 9333)

13.12.2014   
            
            
               SL
            
            
               Uradni list Evropske unije
            
            
               L 358/47
            
         IZVEDBENI SKLEP KOMISIJE
   z dne 11. decembra 2014
   o odobritvi dajanja na trg kopolimera metil vinil etra in anhidrida maleinske kisline kot nove živilske sestavine v skladu z Uredbo (ES) št. 258/97 Evropskega parlamenta in Sveta
   
      
         (notificirano pod dokumentarno številko C(2014) 9333)
      
   
   (Besedilo v angleškem jeziku je edino verodostojno)
   
      (2014/905/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Družba Reading Scientific Services Ltd. je 30. junija 2008 pri pristojnih organih Nizozemske vložila zahtevek za dajanje kopolimera metil vinil etra in anhidrida maleinske kisline na trg kot nove živilske sestavine za uporabo v osnovi za žvečilni gumi.
            
         
               (2)
            
            
               Pristojni organ Nizozemske za presojo živil je 14. julija 2011 izdal poročilo o začetni presoji. V navedenem poročilu je navedel ugotovitev, da kopolimer metil vinil etra in anhidrida maleinske kisline izpolnjuje merila iz člena 3(1) Uredbe (ES) št. 258/97.
            
         
               (3)
            
            
               Komisija je 18. avgusta 2011 poročilo o začetni presoji poslala drugim državam članicam.
            
         
               (4)
            
            
               V roku 60 dni, ki je določen v prvem pododstavku člena 6(4) Uredbe (ES) št. 258/97, so bili vloženi upravičeni ugovori.
            
         
               (5)
            
            
               Komisija se je 12. junija 2012 posvetovala z Evropsko agencijo za varnost hrane (v nadaljnjem besedilu: EFSA) in jo prosila za dodatno oceno kopolimera metil vinil etra in anhidrida maleinske kisline kot nove živilske sestavine v skladu z Uredbo (ES) št. 258/97.
            
         
               (6)
            
            
               EFSA je 10. oktobra 2013 sprejela znanstveno mnenje o varnosti kopolimera metil vinil etra in anhidrida maleinske kisline (sestavine osnove za žvečilni gumi) kot nove živilske sestavine (2) in ugotovila, da je varen v okviru predlaganih načinov in ravni uporabe.
            
         
               (7)
            
            
               Mnenje je zadosten razlog, da se kopolimer metil vinil etra in anhidrida maleinske kisline v okviru predlaganih načinov in ravni uporabe v osnovi za žvečilni gumi šteje za skladnega z merili iz člena 3(1) Uredbe (ES) št. 258/97.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Kopolimer metil vinil etra in anhidrida maleinske kisline, kot je določen v Prilogi, se lahko daje na trg v Uniji kot nova živilska sestavina za uporabo v osnovi za žvečilni gumi do največ 2 % v končnem žvečilnem gumiju.
   Člen 2
   Poimenovanje nove osnove za žvečilni gumi, odobrene s tem sklepom, na oznaki živil, ki jo vsebujejo, je „gumijeva osnova (vsebuje kopolimer metil vinil etra in anhidrida maleinske kisline)“ ali „gumijeva osnova (št. CAS 9011-16-9)“.
   Člen 3
   Ta sklep je naslovljen na družbo Reading Scientific Services Ltd., The Lord Zuckerman Research Centre, Whiteknights Campus, Pepper lane, Reading, RG6 6LA, Združeno kraljestvo.
   
      V Bruslju, 11. decembra 2014
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal 2013; 11(10): 3423.
   
      PRILOGA
      SPECIFIKACIJA KOPOLIMERA METIL VINIL ETRA IN ANHIDRIDA MALEINSKE KISLINE
      
         Opredelitev:
      
      Kopolimer metil vinil etra in anhidrida maleinske kisline je brezvodni kopolimer metil vinil etra in anhidrida maleinske kisline.
      
         Strukturna formula:
      
      
         
      
         Opis: Sipek, bel do umazano bel prah.
      
         Identifikacija:
      
      
                  Št. CAS
               
               
                  9011-16-9
               
            
         Čistost:
      
      
                  Analizirana vrednost
               
               
                  vsaj 99,5 % v suhi snovi
               
            
                  Posebna viskoznost (1 % MEK)
               
               
                  2–10
               
            
                  Ostanki metil vinil etra
               
               
                  ne več kot 150 ppm
               
            
                  Ostanki anhidrida maleinske kisline
               
               
                  ne več kot 250 ppm
               
            
                  Acetaldehid
               
               
                  ne več kot 500 ppm
               
            
                  Metanol
               
               
                  ne več kot 500 ppm
               
            
                  Dilauroil peroksid
               
               
                  ne več kot 15 ppm
               
            
                  Težke kovine skupaj
               
               
                  ne več kot 10 ppm
               
            
         Mikrobiološka merila:
      
      
                  Skupno število aerobnih mikroorganizmov
               
               
                  ne več kot 500 CFU/g
               
            
                  Plesen/kvasovke
               
               
                  ne več kot 500 CFU/g
               
            
                  Eschrichia coli
               
               
                  negativen test
               
            
                  
                     Salmonella spp.
               
               
                  negativen test
               
            
                  Staphylococcus aureus
               
               
                  negativen test
               
            
                  Pseudomonas aeruginosa
               
               
                  negativen test